#NaNOWriMo Dag Sewe – Vuurvliegie se lekkervurigeaffêre
#NaNOWriMo Dag Sewe
Date: November 7, 2018Author: Vuurvliegie se lekkervurigeaffêre 23 Comments
Hierdie skildery is vir my tiperend van waar ek my tans in my gedagtewêreld bevind. Dis deur Walter MacEwen (1860–1943), ‘n Amerikaanse skilder. Mooi né!
Dit is dag sewe van die NaNoWriMo 2018 skryf uitdaging wat ek saam ment Scrapy en Cecelia aangepak het.
Vanmiddag het ek 13780 woorde sedert 1 November uit my onthou getik. Teen die tempo sal ek 25 November die 50 000 woorde merk haal. Nou ja toe!
Elke dag tyd vir onthou-skryf opsygesit. Soos wat ek sit en skrywe, leef ek weer my lewe. Dis verstommend wat mens onthou, en dan die bonus van vergete onthou.
Dis of my ouma, oupa, pa, ma en mense van lank terug soos in die skildery by my sit….en my onthou aanhoor.
Dis lekker koud hier by ons. Het myself netnou onderbreek en lekker kerrie en rys vir my liefies aan die gang gesit en die kaggel aangesteek.
Ek gaan nou eers met die Towerinne by Hester kuier en begin om voorbereidings vir hulle kuier aanstons by my op Graaff-Reinet, te finaliseer.
Dan is daar nog my Janieskryf storielyn wat ek teen die einde van die week wil ingee.
Die skryfsluise is oop, want die woordedam loop oor.
Previous Previous post: #SoCS: Point
Next Next post: In die middel Cyril
23 thoughts on “#NaNOWriMo Dag Sewe”
Dit is ‘n pragtige skildery. Skryf jy ook makliker in koue weer?
Die weer is nie hier so groot’n faktor nie. Waar ek skryf is die groot faktor. My skryfkamer in die huis op die plaas waar ons bly is my veilige plek, tussen boeke en skilderye wat saak maak en dan die venster war die suikerbekkies kom suiker soek! Julle in Natal het mos daai nat warmte, dit sal my lam maak om niks te doen nie!
Ek wens vir ‘n skryf kamer. Eendag as ek groot is. 😜 Ek is eintlik in Mpumalanga en skryf ek op my heel lekkerste wanneer dit koud en renerig is. Dalk omdat ek ‘n Kaapse hart het.
O jinne, wat ek het nou misgekyk. Ek onthou sulke mooi foto’s by die see! Mpumalanga waar? As dit Laeveld is, is dit ook tropies né. Skuus man!
Haha! Jy was amper reg. Ek is darem in Natal gebore. 😉 Die see foto’s was met ons see vakansie. Ons is op die hoëveld van Mpumalanga. Ons grens aan die Vrystaat so platgedeeltes vir boer en koppies is wat ons sien. Ons gaan een maal per jaar see toe en een maal per jaar Wildtuin toe. Lekker in die middel van die twee.
Ek bewonder jou!
Dankie Toorts! Ek het oop bek en geen hande ingespring en gedoen – dis ‘n rit!
Die woordedam loop oor… Goeiste, ek is ernstig jaloers!🤗
Ek is ook so groenerig. Hoekom loop my woordedam nie ook oor nie? Een vd dae sal ons moet soebat vir getekende kopieē van towirinne se boeke!
Bwaha. Boeke. Hierdie skryf is op my broeknate. Na die tyd ordem. Ek werk oop bek en los hande. Kyk waar die onthou heen lei.🤣😉
O en dan nog die janie kurses ook! Nog steeds so groenerig maar ek troos my daaraan dat ek regtig nie tyd het nie. Ons sien uit na jou boek!
Let it flow, let it flow. Ek wens ek was so produktief. Jy doen goed – hou so aan.
Klink of die ink vuurwarm word. Geniet. Nasa het rapporteer dat faar misterieuse word damme uit die ruimte waargeneem word.
sug – dat daar misterieuse woord damme
Hi, jy wikkel daardie woorde! Ek is bly jy het ingeskryf en dat jy so goed volhou. Mens mis dit, as jy die uurtjie wat jy weggesit het vir die dag, as jy iets anders moes doen. Ek het gister my dag tien geskryf en nou moet ek gaan sit en my dag elf begin. Ek is besig om al my lekker vakansies en toere te onthou. My foto album le oop by my en ek werk volgens die jare. Ek het agtergekom dat ek sekere vakansies op die verkeerde tye onthou. Gelukkig het ek jaartalle by die fotos gesit. Nou kan ek dit beslis in die regte tydgleuf inpas.
Geniet die terugreis. Vakansies is altyd lekker onthou. Ek moes ook al paragrawe skuif na vroeër of later, hehe.Lekker skrywe.
Het my binnelandse toere vandag gedoen. nou moet ek met oorseese reise begin. Ek moet net keer of ek sit liewers en fotos kyk dan kryf. Ek onthou sommer weer goed wat ek al vergeet het.
Fantasties, jy doen goed. Kan jy dalk die woord damme karteer, dan kan ons ook daar gaan tap.
Hehe, vanoggend het ek die halfpadmerk van 25000 woorde oorgesteek, half ongelooflik!